b'\n_START_ARTICLE_\nJanez Rozman\n_START_SECTION_\n\xc5\xbdivljenje in delo\n_START_PARAGRAPH_\nRozman je ljudsko \xc5\xa1olo obiskoval v Idriji ter nato gimnazjo in bogoslovje v Ljubljani. V letih 1857\xe2\x80\x931861 je bil kaplan, katehet in \xc5\xa1olski vodja v Ko\xc4\x8devju, nato je bil kaplan pri sv. Jakobu v Ljubljani (1861\xe2\x80\x931881) ter po letu 1881 do smrti prav tam tudi  \xc5\xbeupnik. V letih 1888\xe2\x80\x931891 je bil \xc4\x8dlan mestnega sveta in odbornik mestne hranilnice v Ljubljani; 1892 \xc4\x8dastni kanonik ljubljanskega stolnega kapitlja, 1901 apostolski protonotar. \xc5\xa0entjakobski in trnovski Vincencijevi konferenci je bil predsednik od njene ustanovitve 1876 in 1903\xe2\x80\x931909 predsednik Vincencijeve dru\xc5\xbebe. Z dr. Krekom je 1894 ustanovil Katoli\xc5\xa1ko dru\xc5\xa1tvo za delavke in mu bil predsednik. \xc5\xa0entjakobsko cerkev je dvakrat prenovil ter dal 1886 okrasiti stropove ladje in sveti\xc5\xa1\xc4\x8da s \xc5\xa1tirim freskami Jurija \xc5\xa0ubica.'